b'\n_START_ARTICLE_\nBalzam za ustnice\n_START_PARAGRAPH_\nBalzam za ustnice ali vazelin je vosku podobna snov. Uporablja se za laj\xc5\xa1anje razpokanih ali suhih ustnic, pri kotnem helitisu, stomatitisu ali zdravljenju herpesa.\n_START_SECTION_\nSestavine\n_START_PARAGRAPH_\nBalzam za ustnice pogosto vsebuje \xc4\x8debelji vosek ali karnauba vosek, kafro, cetilni alkohol, lanolin, parafin, vazelin ... Nekatere vrste vsebujejo barvila, arome, mentol, fenol in salicilno kislino. Sestavine, kot so razli\xc4\x8dni voski in vazelin, prepre\xc4\x8dujejo izgubo vlage in za\xc5\xa1\xc4\x8ditijo pred soncem.\n_START_SECTION_\nNamen uporabe\n_START_PARAGRAPH_\nOsnovni namen uporabe balzama za ustnice je zagotoviti za\xc5\xa1\xc4\x8ditno plast na povr\xc5\xa1ini ustnic, navla\xc5\xbeiti ustnice in jih za\xc5\xa1\xc4\x8diti pred zunanjimi vplivi. Suh zrak, sonce, mraz in veter ko\xc5\xbeo su\xc5\xa1ijo, saj odvajajo vlago._NEWLINE_Ko\xc5\xbea na ustnicah je tanka, zato so ustnice \xc5\xa1e posebej ranljive in so pogosto prvi pokazatelj suhosti. Balzam za ustnice se lahko uporablja neposredno. Sestavine, kot so voski in vazelin, prepre\xc4\x8dujejo izgubo vlage in za\xc5\xa1\xc4\x8ditijo pred soncem.\n_START_SECTION_\nZgodovina\n_START_PARAGRAPH_\nBalzam za ustnice se je na trgu prvi\xc4\x8d pojavil leta 1880. Po nezanesljivih virih ga je izdelal Charles Browne Fleet. V virih pogosto zasledimo, da so pred izdelavo balzama na ustnice v ta namen uporabljali u\xc5\xa1esno maslo.\n_START_SECTION_\nZasvojenost\n_START_PARAGRAPH_\nNekateri zdravniki (npr. Holly Phillips) trdijo, da lahko uporaba balzama za ustnice zasvoji, medtem ko njihovi proizvajalci trdijo, da v njihovih izdelkih ni nobene sestavine, ki bi lahko zasvojila, in da so vse sestavine odobrene s strani FDA.'